হাটহাজারী (চট্টগ্রাম) : হাটহাজারী-চট্টগ্রাম মহাসড়কে দুর্ঘটনায় মাটিরাঙ্গা উপজেলা শিক্ষা কর্মকর্তা মো. আবদুল হামিদ (৫০) মারা গেছেন। নিহত শিক্ষা কর্মকর্তা চকরিয়া উপজেলার কৈয়ারবিল এলাকার আখতার আহমদের ছেলে। প্রত্যক্ষদর্শী  ও পুলিশ সূত্রে জানা যায়, গতকাল আবদুল হামিদ মোটরসাইকেল নিয়ে চট্টগ্রাম শহরের দিকে যাওয়ার পথে ট্রাকের চাকায় পিষ্ট হয়ে মারা যান। পুলিশ লাশ উদ্ধার করে থানায় নিয়ে যায় এবং ট্রাক আটক করে।